Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 28:1-22
28 E ico Isaki aitile Yakobo no kumupaala no kumukonkomesha ati: “Wikopila mu bana banakashi ba mu Kanaani.+2 Ima, kabiye ku Padani-aramu ku ng’anda ya kwa Betuele wishi wa kwa noko kabili kulya e ko ukayefwaila umwanakashi wa kuupa mu bana banakashi ba kwa Labani ndume ya kwa noko.+3 Kabili Lesa Uwa Maka Yonse akakupaala no kukulenga ukufula no kusanda, na iwe ukaba ibumba lya bantu na bantu.+4 Kabili akapeela ipaalo lya kwa Abrahamu+ kuli iwe na ku bana bobe,+ ukuti icalo ico uleikalamo cikabe cobe,+ icalo ico Lesa apeela Abrahamu.”+5 Awe Isaki alekele Yakobo aye, na o alungeme ku Padani-aramu, kuli Labani mwana Betuele umwina Siria,+ ndume ya kwa Rebeka,+ nyina wa kwa Yakobo na Esau.+6 Ilyo Esau amwene ukuti Isaki napaala Yakobo no kumutuma ku Padani-aramu ku kuyafwaya umwanakashi wa kuupa kulya, no kuti ilyo amupaalile amukonkomeshe ukuti: “Wikopila mu bana banakashi ba mu Kanaani”;+7 no kuti Yakobo naumfwila wishi na nyina naya na pa lwendo lwa ku Padani-aramu;+8 e lyo Esau amwene ukuti abana banakashi ba mu Kanaani bali ababi mu menso ya kwa Isaki wishi.+9 E ico Esau aile kuli Ishmaele* no kuupa Mahalati umwana mwanakashi wa kwa Ishmaele, mwana Abrahamu, nkashi ya kwa Nebayote, ukulunda pa bakashi akwete.+10 Awe Yakobo akonkenyepo ubulendo ukufuma mu Beere-sheba alaya ku Harani.+11 Asukile afika pamo no kusendama palya ubushiku pantu akasuba kaliwile. Abuulile ne libwe pa mabwe ya pali ilya ncende e lyo apanga apa kusaika umutwe kabili asendeme palya pene.+12 Awe alotele iciloto,+ kabili, moneni! umutanto nawimikwa pe sonde ne mpela ya uko yafikile mu muulu; kabili, moneni! bamalaika ba kwa Lesa balenininapo no kwikililapo.+13 Kabili, moneni! Yehova eminine pa muulu wa mutanto, e lyo atila:+“Nine Yehova Lesa wa kwa wiso Abrahamu kabili Lesa wa kwa Isaki.+ Icalo ico usendememo, nkacipeela kuli iwe na ku bana bobe.+14 Na bana bobe bakafula ngo lukungu lwa pano isonde,+ kabili ukakumana amasamba na kabanga na kapinda ka ku kuso, na kapinda ka ku kulyo,+ kabili muli iwe na mu bana bobe e mo indupwa shonse isha pe sonde shikaimwena ipaalo.+15 Kabili mona ine ndi nobe kabili nakulakulinda konse uko uleya kabili nkakubwesesha ku mpanga ino,+ pantu nshakakushe mpaka nkacite ico nsosele kuli iwe.”+16 E lyo Yakobo ashibwike mu tulo no kutila: “Kanshi Yehova ali muli ino ncende ukwabula ukuti ine njishibe.”17 Awe alitiinine kabili akonkenyepo ukusosa ati:+ “Pano pantu pa kutiinya nga nshi!+ Cine cine pano pantu e pa ng’anda ya kwa Lesa+ kabili e pa mpongolo ya mu muulu.”18 E ico Yakobo acelele ulucelo no kubuula ilibwe ilyo asaikepo umutwe no kuliimika no kupongolwelapo amafuta.+19 Kabili ainike ishina lya palya pantu ati Betele;+ lelo kwena, Lusi e lyali ishina lya ulya musumba kale.+20 Kabili Yakobo alapile umulapo,+ ati: “Nga Lesa akulaba na ine no kulansunga mu nshila iyo ndeyamo kabili nga akulampeela ifya kulya ne fya kufwala,+21 kabili nga nabwela umutende ku ng’anda ya kwa tata, e lyo Yehova akailanga ukuti ni Lesa wandi.+22 Kabili ilibwe ili ilyo naimika likaba ing’anda ya kwa Lesa,+ kabili pali conse ico mukampeela nkapeelapo ica pe kumi kuli imwe.”+
Futunoti
^ Nangu tutile aile ku “bena Ishmaele.” Pali iyi nshita ninshi Ishmaele alifwa kale. Esau nalimo ali ne myaka 77.
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn bem_Latn bem_Latn